بيت العدل البهائى

بيت العدل الاعظم هو هيئه منتخبه لاداره شؤون الجامعه البهائيه عالمى و هيا أعلى هيئه اداريه للدين البهائى و مقرها الرئيسى على سفح جبل الكرمل بحيفا فى دوله اسرائيل.
200px|thumb|left|النجمة التساعية رمز الديانة البهائية
النظام الادارى البهائى قايم على أساس بيختلف عن الأنظمه الدينيه و الاداريه التانيه و هوا مبنى على أسس و مبادئ أعلنها بهاء الله فى الكتاب الأقدس اللى بيتضمن أحكام الدين البهائى. و عين بهاء الله بصريح النص ابنه الأرشد عبد البهاء مفسر و مبين لتعاليمه, حدد عبد البهاء المؤسسات الاداريه و شرح متطلبات و كيفيه تأسيس بيت العدل الأعظم و صلاحياته و أوجد منصب ولايه الأمر اللى عين له حفيده شوقى أفندى ربانى انو يتولاه بعد وفاته.

 ألواح الوصايا 
سنه 1908 كتب عبد البهاء وصيته المعروفه باسم "ألواح الوصايا" و اللى شرح فيها طبيعه و وظيفه المؤسسات اللى أشار ليها بهاء الله لاداره شئون الدين و اشار للمؤسستين الرئيسيتين و هما مؤسسه "ولايه الأمر" و "بيت العدل الأعظم". صلاحيه تفسير و تبيين التعاليم البهائيه كانت فى مؤسسه "ولايه الأمر" و شوقى أفندى ربانى بقى ولى للدين البهائى و بقى شوقى أفندى المرجع الأعلى للبهائيين للرجوع ليه فى الأمور اللى بتخص عقيدتهم, و ذكر عبد البهاء فى وصيته بيت العدل الأعظم اللى اديتله الصلاحيات التشريعيه و الاداريه بالجامعه البهائيه. و قالت الوصيه أنَ ولى أمر الله ممكن يستعين بأفراد مؤهلين لمساعدته فى اداره شئون الجامعه و لقبهم أيادى أمر الله. بيت العدل الأعظم بيشرف على النظام الادارى العالمى للجامعه البهائيه و بينتخب أعضاؤه من كل البهائيين الذكور البالغين فى العالم فى مؤتمر عالمى بيشارك فيه أعضاء كل المحافل الروحانيه المركزيه مره واحده كل خمس سنين.

كان عدد البهائيين فى العالم وقت وفاه عبد البهاء يوم 28 نوفمبر سنه 1921 حوالى ميه ألف بهائى بيعيشو فى ايران. بالاضافه لمجموعات صغيره فى شويه دول و جاليتين كبار فى الهند و امريكا الشماليه.

 لينكات برانيه 


 مصادر 

تصنيف:بهائيه
تصنيف:مبانى
تصنيف:معابد
تصنيف:مبانى عباده
تصنيف:مشارق الاذكار
تصنيف:معابد بهائيه